Michael D. Higgins

Michael Daniel Higgins (; ada 18 April 1941) iya nya siku orang politik, penyair, penyiar enggau sosiologis Ireland ke udah mangku pengawa nyadi presiden kesembilan Ireland kenyau ari taun 2011. 

Masuk politik nasional nengah Parti Buruh, iya nyadi senator kenyau ari taun 1973 nyentukka 1977 maya iya dichiri Taoiseach. Dipilih dalam taun 1981 nyadi Teachta Dála (TD), iya ngarika sitak Galway Barat ari taun 1981 ngagai 1982 enggau 1987 ngagai 2011. Entara timpuh tu, iya pulai baru ngagai Seanad Éireann ari taun 1983 ngagai 1987 nyadi senator ungkup Universiti Nasional. Iya kala nyadi menteri seni, budaya enggau Gaeltacht ari taun 1993 ngagai 1997 sereta nyadi Datuk Bandar Galway ari taun 1981 ngagai 1982 enggau 1990 ngagai 1991. Higgins kala nyadi presiden Parti Buruh ari taun 2003 ngagai 2011, nyentukka iya ngelengka pangku pengawa berindik ari pengawa bepilih iya nyadi presiden menua Ireland taun 2011.

Higgins udah ngena awak iya nyadi presiden mutarka isu bekaul enggau pengelurus, penyemaka sosial, nyengkaum sosial, anti-sektarianisme, anti-rasis, enggau pemaik. Iya ngaga penemuai keterubah presiden Ireland ngagai United Kingdom dalam bulan April 2014.

Higgins bediri minta pilih ungkup penggal kedua nyadi presiden Ireland ba taun 2018 lalu dipilih baru enggau pemenang ke besai. Higgins bulih mandat peribadi ke pemadu besai dalam sejarah Republik Ireland, enggau 822,566 undi keterubah. Penyiri Higgins nyadi presiden kedua kali iya udah nyadi maya 11 November 2018.

 Kereban sanding 

Kategori:Pengada 1941